ધોરણ બાર નાપાસ એક ગૃહિણી સુલોચના એટલે કે સુલુ (વિદ્યા બાલન) પોતાની જાતને પુરવાર કરવા માટે સતત નવી વસ્તુઓ શીખવા, નવી સ્પર્ધાઓ જીતવા પ્રયત્નો કરતી રહે છે. પતિ અશોક (માનવ કૌલ) અને દીકરા પ્રણવ સાથે વિરારની જલ પદ્મા સોસાયટીમાં રહેતી સુલુ એક દિવસ રેડિયો કૉન્ટેસ્ટમાં પ્રેશર કૂકર જીતે છે અને તે વખતે ત્યાં લાગેલ આરજે હન્ટની સ્પર્ધા માટેનું પોસ્ટર જોઈને તેને આરજે બનવાની ઇચ્છા થઈ આવે છે. પછી સર્જાય છે હાસ્ય અને ઘટનાઓની શ્રેણી, જે સુલુને જીવનમાં પોતે કંઈક કર્યુ છે તે લાગણી મહેસૂસ કરાવે છે...